stanford-oval/wikipedia huggingface dataset:
Muijala
Muijala ja huumeet

Muijalasta on myös löydetty vuonna 2014 huumekätköjä, joissa on ollut muun muassa amfetamiinia ja hasista. Niitä noutamaan tullut mies on tuomittu Lohjan käräjäoikeudessa. Mies tuomittiin seitsemäksi vuodeksi ja kolmeksi kuukaudeksi vankeuteen törkeästä huumausainerikoksesta. Myöhemmin syyskuussa 2014 toinen kätkölle saapuneista miehistä pidätettiin Virossa ja hänet tuomittiin yhtä pitkään vankeuteen.
Osa-alueet > Muijalannummi

Muijalannummi eli Muijalan teollisuusalue 1 on Muijalan läntisin alue. Muijalannummi on ainut Muijalan alue missä on postinumero 08500, muualla Muijalassa toimii 08680. Muijalannummi kuului Ventelään  
ennen vuotta 1997, kun Lohjan kunta liittyi Lohjaan.
Osa-alueet > Uusiniittu, Nälköönnummi ja Takaniitty

Uusniitun, Nälköönnummen ja Takaniityn alueilla sijaitsee Muijalan asumusto ja yleiset palvelut.
Rautatieliikenne

Muijalassa on sijainnut Hyvinkää–Karjaa-rataosan rautatieliikennepaikka, jonka asemarakennus paloi tuhopoltossa 2.6.1994. Liikennepaikasta on jäljellä rautatieläisten asuinrakennus sekä matkustajalaiturille johtaneet portaat. Liikennepaikalta oli rautatieyhteys Partek Oy:n (nyk.  Cembrit Oy:n) tehtaalle, joka purettiin rataosan perusparannuksen yhteydessä, samalla kuin aseman muutkin sivuraiteet ja vaihteet. Nykyisin Muijalassa voi vain nähdä tavarajunaliikennettä sekä satunnaista museojunaliikennettä. Entisille Hyvinkää–Karjaa-radan asemille ollaan suunniteltu ELSA-rataa, jossa myös Muijalaan tulisi rautatieasema. Arvioitu väestönkasvu olisi 5 000 asukasta lisää Muijalaan.
Office of the Director of National Intelligence

Office Director of National Intelligence
Office Director of National Intelligence eli ODNI on osa Yhdysvaltain tiedustelupalvelua. ODNI perustettiin vuoden 2004 lopussa Yhdysvaltain presidentin alaisuuteen.
Director of National Intelligence (DNI) johtaa 15 Yhdysvaltain vakoiluorganisaatiota
Central Intelligence Agency (CIA),
Department of Defensen alaiset tiedusteluelimet
Defense Intelligence Agency (DIA),
United States Army Intelligence,
Office of Naval Intelligence,
Air Force Intelligence, Surveillance and Reconnaissance Agency,
Marine Corps Intelligence Activity,
National Security Agency (NSA),
National Reconnaissance Office (NRO),
National Geospatial-Intelligence Agency (NGA);
Federal Bureau of Investigation (FBI),
Department of Homeland Securityn alaiset organisaatiot
United States Coast Guard Intelligence,
Directorate of Information Analysis and Infrastructure Protection;
Energia- Ulkoasiain- ja Valtionvarainministeröiden alaiset tiedusteluorganisaatiot
Office of Intelligence (IN),
Bureau of Intelligence and Research (INR),
Office of Intelligence and Analysis (INF).
Johto

|  | Nimi | Ajankohta | Yhdysvaltain presidenttinä |
| --- | --- | --- | --- |
|  | Tulsi Gabbard | 12.2.2025 alkaen | Donald Trump |

|  | Avril Haines | 21.1.2021 - 2024 | Joe Biden |
|  | John Ratcliffe | 26.5. 2020 – 20.1. 2021 | Donald Trump |
|  | Dan Coats | 16.3.2017 – 15.8.2019 | Donald Trump |
|  | James Clapper | 5.8.2010 – 20.1.2017 | Barack Obama |
|  | Dennis C. Blair | 29.1.2009 – 28.5.2010 | Barack Obama |
|  | John Michael McConnell | 20.2.2007–29.1.2009 | George W. Bush |
|  | John Negroponte | 21.4.2005–20.2.2007 | George W. Bush |
Aiheesta muualla

ODNI
Severstal Tšerepovets

| Severstal Tšerepovets |
| --- | --- |

Historia:  Stroitel Tšerepovets (1956–1958) Metallurg Tšerepovets (1958–1994)
Perustettu:  1956
Kaupunki:   Tšerepovets, Vologda
Kotiareena:  Tšerepovetsin jääpalatsi
– kapasiteetti:  5 538
Sarja:  KHL
Konferenssi:  Läntinen
Divisioona:  Tarasov
Värit:                
Toimitusjohtaja:   Nikolai Kanakov
Puheenjohtaja:   Vadim Germanov
Päävalmentaja:   Andrei Kozirev
Omistaja:   Aleksei Mordašov
Yhteistyöseurat:  Dizel Penza (VHL) Almaz Tšerepovets (MHL)
Infobox OKNimi-testi OK: 
Severstalin pelaaja Jevgeni Korotkov vuonna 2018.
Tšerepovetsin jääpalatsi vuonna 2006.
HK Severstal Tšerepovets (ven. ХК Северсталь, Severstal, suom. "pohjoinen teräs") on venäläinen jääkiekkoseura, jonka kotipaikka on Tšerepovetsin kaupunki Vologdan alueella. Seura on perustettu vuonna 1956 ja sen kotikaukalo on runsaan 6 000 katsojan Tšerepovetsin jääpalatsissa. Seuran tunnus ja nimi Severstal tulevat pörssiyritys Severstalilta, joka on Venäjän toiseksi suurin kaivos- ja metallurgian-alan yhtiö. Yritysjätti on jääkiekkoseuran päätukija.
Nykyään Severstal Tšerepovets pelaa KHL-liigan läntisen lohkon Bobrov-divisioonassa.
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 1 |  | Kanstantsin Šostak | L | 2025 | Minsk, Valko-Venäjä |  |
| 29 |  | Aleksandr Samoilov | L | 2027 | Moskova, Venäjä |  |
| 43 |  | Grigori Volkov | L | 2025 | Zelenogorsk, Venäjä |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 2 |  | Vladimir Grudinin | L | 2025 | Angarsk, Venäjä |  |
| 7 |  | Nikolai Burenov | L | 2027 | Moskova, Venäjä |  |
| 8 |  | Yanni Kaldis | R | 2025 | St-Laurent, Québec, Kanada |  |
| 26 |  | Ivan Jeršov | L | 2025 | Tšerepovets, Venäjä |  |
| 27 |  | Makar Fomin | L | 2026 | Vologda, Venäjä |  |
| 44 |  | Mark Barberio (A) | L | 2025 | Montreal, Québec, Kanada |  |
| 54 |  | Andrei Tšurkin | R | 2025 | Pietari, Venäjä |  |
| 73 |  | Jaroslav Diblenko | L | 2026 | Surgut, Venäjä |  |
| 75 |  | Timofei Davidov | L | 2025 | Omsk, Venäjä |  |
| 84 |  | Artjom Štšutšinov | L | 2025 | Nižni Tagil, Venäjä |  |
| 96 |  | Mark Marin | L | 2025 | Toljatti, Venäjä |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 6 |  | Ilja Ivantsov | L | KH | 2026 | Penza, Venäjä |
| 9 |  | Daniil Davidov | L | KH / VLH | Laina | Pietari, Venäjä |
| 12 |  | Aleksandr Skorenov | R | VLH | 2027 | Gomel, Valko-Venäjä |
| 13 |  | Kirill Pilipenko | L | OLH | 2026 | Jekaterinburg, Venäjä |
| 17 |  | Ruslan Abrosimov (A) | L | KH | 2026 | Jaroslavl, Venäjä |
| 23 |  | Adam Liška (C) | L | LH | 2025 | Bratislava, Slovakia |
| 33 |  | Timur Muhanov | R | VLH | 2026 | Glazov, Venäjä |
| 51 |  | Ilja Kvotško | L | KH / VLH | 2026 | Magnitogorsk, Venäjä |
| 53 |  | Danil Aimurzin | R | KH | 2026 | Ufa, Venäjä |
| 57 |  | Mihail Kotljarevski | R | VLH | 2025 | Tšita, Venäjä |
| 66 |  | Ivan Podšivalov | L | KH | 2027 | Pietari, Venäjä |
| 69 |  | Emil Pjanov | L | KH | 2025 | Kazan, Venäjä |
| 78 |  | Aleksei Krutšinin | R | VLH / KH | 2025 | Kostamus, Venäjän SFNT, Neuvostoliitto |
| 88 |  | David Dumbadze | L | OLH | 2027 | Penza, Venäjä |
| 99 |  | Mihail Iljin | L | LH | 2025 | Tšerepovets, Venäjä |
Joukkue kaudella 2024–2025 > Joukkueenjohto

Päävalmentaja: Andrei Kozirev
Apuvalmentaja: Vadim Homitski
Apuvalmentaja: Jevgeni Stavrovski
Maalivahtivalmentaja: Andrei Karpin
Maalivahtivalmentaja: Vitali Tšumitšjov
Videovalmentaja: Vladislav Kornijenko
Videovalmentaja: Nikolai Kurbatov
Fysiikkavalmentaja: Pavel Blinov
Fysiikkavalmentaja: Sergei Šabanov
Huoltopäällikkö: Pavel Gavrilov
Huoltopäällikkö: Jan Tinkov
Puheenjohtaja: Vadim Germanov
Toimitusjohtaja: Nikolai Kanakov
Apulaistoimitusjohtaja: Aleksandr Krjukov
Joukkueenjohtaja: Aleksandr Fjodorov
Lähde: EliteProspects
Liigahistoria

Neuvostoliiton mestaruussarjassa 1956–1982
Pervaja Ligassa 1982–1989
Neuvostoliiton mestaruussarjassa 1989–1991
IVY:n mestaruussarjassa kaudella 1991–1992
Kansainvälisessä liigassa 1992–1996
Venäjän jääkiekon superliigassa 1996–2008
KHL:ssa vuodesta 2008 alkaen
Aiheesta muualla

Kuvia tai muita tiedostoja aiheesta Severstal Tšerepovets Wikimedia Commonsissa
Viralliset kotisivut
Eurohockey.net
Siemens

Siemens voi tarkoittaa seuraavia:
Siemens AG, saksalainen teollisuusyhtiö, jonka konserniin kuuluvat myös:
Siemens & Halske, Saksassa toiminut sähköalan yhtiö, nykyisin osa Siemens AG:ta
Siemens IT Solutions and Services, IT-palvelutalo
Siemens Mobility, raideliikenteen järjestelmiä tuottava yhtiö
Siemens Wind Power, tuulivoimaloita valmistava yhtiö
Siemens Arena, urheiluhalli Vilnassa Liettuassa, nyk. Avia Solutions Group -areena
siemens, sähkönjohtavuuden mittayksikkö.
Sukunimi

Siemens, saksalainen suku, jonka jäseniä ovat veljekset:
Werner von Siemens (1816–1892), saksalainen fyysikko ja insinööri, Siemens-yhtiön perustaja
Wilhelm Siemens (1823–1883), saksalais-englantilainen insinööri
Friedrich Siemens (1826–1904), saksalainen keksijä ja yrittäjä, Siemens-Martin-prosessissa tarvittavan uunin kehittäjä
Muita Siemens-nimisiä henkilöitä: Kuuluvatko samaan sukuun?
Duncan Siemens (s. 1993), kanadalainen jääkiekkoilija
Hermann Werner Siemens (1891–1969), saksalainen lääkäri ja kaksostutkimuksen pioneeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Siemens”, voi hakea sivunnimihaulla, laajalla sivunnimihaulla tai tekstihaulla.
Arthé Guimond

Arthé Guimond (22. toukokuuta 1931 Rimouski – 6. helmikuuta 2013) oli kanadalainen roomalaiskatolinen arkkipiispa. Hänet vihittiin papiksi 23. kesäkuuta 1957 ja nimitettiin Grouard-McLennanin arkkipiispaksi 9. kesäkuuta 2000. Piispaksi vihkiminen seurasi 15. elokuuta. Pääkonsekraattorina toimi Paolo Romeo, jota avustivat Henri Légaré ja Joseph Neil MacNeil.
Guimond jäi eläkkeelle 30. marraskuuta 2006.
Naisten Superpesiksen kausi 2024

| --- | --- |
Järjestyksessä:  35.
Joukkueita:  12
Runkosarja
Päiväys:  27. huhtikuuta (Fuengirola) – 3. elokuuta
Voittaja:  Manse PP
Lyöjäkuningatar:  Aino-Kaisa Mantere (Seinäjoen Maila-Jussit)
Etenijäkuningatar:  Saaga-Angelia Raudasoja (Manse PP)
Kärkilyöntikuningatar:  Jenni Matola (Seinäjoen Maila-Jussit)
Pudotuspelit
Päiväys:  6. elokuuta – 7. syyskuuta
Mestari:  Manse PP
Hopeaa:  Lapuan Virkiä
Pronssia:  Seinäjoen Maila-Jussit
Sarjakarsinta
Nousija(t):  Laitilan Jyske
Putoaja(t):  Haminan Palloilijat
Muut sarjat
Alempi sarja:  Ykköspesis
Miesten kausi:  Miesten Superpesis
   ← 2023  2025 →
Naisten Superpesiksen kausi 2024 oli järjestyksessä Suomen Pesäpallon pääsarjan Superpesiksen 35. kausi. Manse PP voitti kauden päätteeksi toisen Suomen mestaruutensa.
Joukkueet

Vuonna 2024 Naisten Superpesiksessä kilpaili 12 joukkuetta.
| Joukkue | Kunta | Kotistadion | Perustettu | Pääsarjaan |
| --- | --- | --- | --- | --- |
| Fera | Rauma | Topteam-Areena | 1958 | 2002 |
| Haminan Palloilijat | Hamina | Vallikenttä | 1928 | 2023 |
| Hyvinkään Tahko | Hyvinkää | Pihkalan pesäpallostadion | 1915 | 2018 |
| Joensuun Maila | Joensuu | Bolt Stadion | 1958 | 2020 |
| Kirittäret | Jyväskylä | Hippoksen pesäpallostadion | 1999 | 1999 |
| Lapuan Virkiä | Lapua | Lukkarilan pesäpallostadion | 1907 | 1969 |
| Mailattaret | Vaasa | Hietalahden pesäpallostadion | 2009 | 2022 |
| Manse PP | Tampere | Kaupin pesäpallostadion | 2011 | 2013 |
| Pesäkarhut | Pori | Erku-Areena | 1985 | 1996 |
| Pöytyän Urheilijat | Pöytyä | Kymppi-Katto Areena | 1945 | 2024 |
| Roihuttaret | Helsinki | Roihuvuoren pesäpallokenttä | 1957 | 2021 |
| Seinäjoen Maila-Jussit | Seinäjoki | Unico Areena | 1932 | 2015 |
Sarjajärjestelmä > Runkosarja

Runkosarjan muodostavat kaksinkertainen sarja sekä joukkuetta kohden kaksi lisäottelua, joiden otteluparit on määritelty viime kauden sijoitusten perusteella:
Pesäkarhut, Pori vs. Manse PP, Tampere
Lapuan Virkiä vs. Seinäjoen Maila-Jussit
Jyväskylän Kirittäret vs. Joensuun Maila
Fera, Rauma vs. Mailattaret, Vaasa
Haminan Palloilijat vs. Hyvinkään Tahko
Roihuttaret, Helsinki vs. Pöytyän Urheilijat
Sarjajärjestelmä > Ylemmät pudotuspelit

Runkosarjan kuusi parasta etenevät suoraan puolivälieriin. 7.–10. sijoittuneet jatkavat puolivälieräkarsintaan, joka pelataan ottelupareina (7. vs. 10. ja 8. vs. 9.). Pudotuspeliparit muodostetaan runkosarjan sijoitusten perusteella. Kotietu on runkosarjassa paremmin sijoittuneella joukkueella. Puolivälierät, välierät ja loppuottelu pelataan paras viidestä –järjestelmällä, pronssiottelu paras kahdesta - järjestelmällä. Pronssiottelun aloituksen koti- tai vieraskentällään päättää runkosarjassa paremmin sijoittunut joukkue. Jos pronssiottelussa otteluvoitot ovat tasan, voittajan ratkaisee ylimääräinen kotiutuskilpailu. Käytettävissä ovat toisessa pronssiottelussa edustuskelpoiset pelaajat.
Sarjajärjestelmä > Alemmat pudotuspelit

Runkosarjassa 11. ja 12. sijoittuneet joukkueet pelaavat putoamiskarsinnan paras viidestä -järjestelmällä. Häviäjä putoaa Ykköspesikseen kaudelle 2025 ja voittaja pelaa Superpesis-karsinnassa sarjapaikastaan Ykköspesiksen loppuottelun häviäjää vastaan. Ykköspesiksen loppuottelun voittaja nousee Superpesikseen kaudelle 2025.
Runkosarja

| Sij>  | Joukkue | O | V | VK | HK | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Manse PP | 24 | 16 | 4 | 1 | 3 | 204 | 74 | +130 | 57 | Puolivälieriin |
| 2 | Lapuan Virkiä | 24 | 16 | 3 | 1 | 4 | 197 | 94 | +103 | 55 | Puolivälieriin |
| 3 | Seinäjoen Maila-Jussit | 24 | 10 | 7 | 1 | 6 | 179 | 100 | +79 | 45 | Puolivälieriin |
| 4 | Fera | 24 | 9 | 7 | 3 | 5 | 132 | 102 | +30 | 44 | Puolivälieriin |
| 5 | Kirittäret | 24 | 7 | 9 | 4 | 4 | 164 | 109 | +55 | 43 | Puolivälieriin |
| 6 | Joensuun Maila | 24 | 8 | 4 | 2 | 10 | 160 | 161 | −1 | 34 | Puolivälieriin |
| 7 | Pesäkarhut | 24 | 6 | 6 | 4 | 8 | 141 | 107 | +34 | 34 | Puolivälieräkarsintaan |
| 8 | Mailattaret | 24 | 3 | 6 | 3 | 12 | 122 | 148 | −26 | 24 | Puolivälieräkarsintaan |
| 9 | Hyvinkään Tahko | 24 | 3 | 3 | 4 | 14 | 120 | 214 | −94 | 19 | Puolivälieräkarsintaan |
| 10 | Roihuttaret | 24 | 2 | 5 | 2 | 15 | 116 | 223 | −107 | 18 | Puolivälieräkarsintaan |
| 11 | Pöytyän Urheilijat | 24 | 3 | 2 | 4 | 15 | 121 | 217 | −96 | 17 | Putoamiskarsintaan |
| 12 | Haminan Palloilijat | 24 | 1 | 4 | 4 | 15 | 100 | 207 | −107 | 15 | Putoamiskarsintaan |
Lähde: Pesistulokset
Pudotuspelit > Ylemmät pudotuspelit

Päivitetty 7.9.2024 pelattujen otteluiden jälkeen.
Sarjakarsinta > Putoamiskarsinta

| Pöytyän Urheilijat - Haminan Palloilijat |
| --- | --- | --- | --- | --- |
| 9. elokuuta 2024 | Pöytyä | Hamina | 1-0 (3-0, 1-1) |  |
| 10. elokuuta 2024 | Hamina | Pöytyä | 2-0 (6-2, 7-4) |  |
| 17. elokuuta 2024 | Pöytyä | Hamina | 1-2S (5-1, 3-4, 0-2) |  |
| 18. elokuuta 2024 | Hamina | Pöytyä | 0-1 (2-3, 3-3) |  |
| 24. elokuuta 2024 | Pöytyä | Hamina | 1-0 (4-2, 1-1) |  |
Ottelusarjan voittoon vaaditaan kolme voittoa. Voittaja Superpesis-karsintaan, häviäjä putoaa Ykköspesikseen.
Sarjakarsinta > Superpesis-karsinta

| Pöytyän Urheilijat - Oulun Lippo |
| --- | --- | --- | --- | --- |
| 31. elokuuta 2024 | Pöytyä | Oulu | 2-0 (5-3, 5-0) |  |
| 1. syyskuuta 2024 | Oulu | Pöytyä | 0-2 (1-5, 1-4) |  |
| 7. syyskuuta 2024 | Pöytyä | Oulu | 2-0 (3-2, 5-3) |  |
Ottelusarjan voittoon vaaditaan kolme voittoa. Voittaja Superpesikseen, häviäjä Ykköspesikseen.
Lopulliset sijoitukset

| Sija | Joukkue |
| --- | --- |
: Manse PP
: Lapuan Virkiä
: Seinäjoen Maila-Jussit
4.: Jyväskylän Kirittäret
5.: Fera, Rauma
6.: Joensuun Maila
7.: Porin Pesäkarhut
8.: Vaasan Mailattaret
9.: Hyvinkään Tahko
10.: Roihuttaret
11.: Pöytyän Urheilijat
12.: Haminan Palloilijat
Teemu Elomo

| Teemu Elomo |
| --- | --- |

Henkilötiedot
Syntynyt: 13. tammikuuta 1979 (ikä 46) Turku, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  83 kg
Seura
Seura:  Olofströms IK
Sarja:  HockeyTvåan
Tehtävä:  valmentaja
Pelaajaura
Pääsarjaura:  1996–2016
Aik. seurat:  Kiekko-67 (I-div.) TPS (SML) Blues (SML) Mora IK (SEL/Allsv.) Alba Volán Székesfehérvár (EBEL) Herning Blue Fox (Tanska) Tingsryds AIF (Allsv.) Rouen HE (Ranska) Aristan Temirtau (Kazakstan) Herlev Eagles (Tanska) Újpesti TE (MOL Liga) HC Nové Zámky (Slovakia I) TuTo (Mestis)
NHL-varaus:  132. varaus, 1997 Dallas Stars
Teemu Elomo (s. 13. tammikuuta 1979 Turku) on suomalainen entinen jääkiekkoilija, Hän on pelipaikaltaan vasen laitahyökkääjä, mutta hän osaa pelata myös keskellä. Elomo on pelannut urallaan SM-liigassa yhteensä 387 runkosarjaottelua tehopistein 62+103=165 ja keräten 312 jäähyminuuttia sekä 51 playoff-ottelua tehopistein 11+7=18 ja keräten 40 jäähyminuuttia. Hän on pelannut ulkomailla Unkarissa, Tanskassa, Ranskassa, Kazakstanissa, Slovakiassa ja Ruotsissa. Hän lopetti pelaajauransa syksyllä 2016 polvivamman vuoksi. Kaudella 2017–2018 hän toimi Ruotsin 2. divisioonassa pelaavan Olofströms IK:n valmentajana. Kaudelle 2018–2019 Elomo vaihtoi niinikään 2. divisioonassa pelaavan Osby IK:n valmentajaksi.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 1998 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Kultaa | Tšekki 1997 | jääkiekko |  |
|  Hopeaa | Ufa 1996 | jääkiekko |  |
Elomo pelasi alle 20-vuotiaiden MM-kilpailuissa vuosina 1998 ja 1999, joista ensimmäinen turnaus päättyi maailmanmestaruuteen. Hän myös jakoi vuoden 1998 turnauksessa Suomen sisäisen maalipörssin voiton kolmen muun pelaajan kanssa neljällä osumallaan. Elomo pelasi myös alle 18-vuotiaiden EM-kilpailuissa vuosina 1996 ja 1997, joista jälkimmäinen turnaus päättyi Euroopan-mestaruuteen ja ensimmäinen hopeaan. Hän on kuulunut myös alle 18-vuotiaiden maajoukkueen kapteenistoon.
Elomo on pelannut myös Suomen A-maajoukkueessa lähinnä Euro Hockey Tour -tasolla. Hän teki A-maajoukkuedebyyttinsä 16. joulukuuta 2001 Baltica-turnauksen Helsingin Hartwall Areenalla pelatussa avausottelussa Tšekkiä vastaan.
Muuta

Elomon isoveli Miika pelasi omalla urallaan kaksi NHL-ottelua Washington Capitalsissa kaudella 1999–2000 sekä yli 200 SM-liigaottelua. Teemun pikkuveli Tommi Elomo on pelannut jääkiekkoa lähinnä alemmissa sarjoissa, mutta luonut myös pääsarjauraa Italiassa.
Donata Pennanen

Irja Jarmila Donata Pennanen (s.1964 Helsinki) on suomalainen liikuntapedagogi ja tanssinopettaja, joka tuli 1970-luvulla tunnetuksi Aira Samulinin Rytmikkäät-tanssiryhmän jäsenenä ja seuraavalla vuosikymmenellä television kotijumppaohjelmien suunnittelijana ja vetäjänä sekä liikuntatapahtumien juontajana ja esiintyjänä.
Donata Pennanen syntyi afroamerikkalaisen isän ja suomalaisen äidin Jarmila Pennasen tyttäreksi, mutta isäänsä hän ei ole koskaan tavannut. Hän varttui Helsingin Laajasalossa ja sai tuolloisessa Suomessa jopa mediahuomiota suomalaisen yksinhuoltajaäidin ”mustana” lapsena. Hän innostui tanssista ja liikunnasta jo nelivuotiaana, kun äiti vei hänet Aira Samulinin oppiin. Vuosia myöhemmin Samulin koulutti Pennasesta opettajan diskotansseille ja Yhdysvalloista tuomalleen aerobics dance -liikuntamuodolle. Donata Pennanen opiskeli 1980-luvun loppupuolella Jyväskylän yliopiston liikuntatieteellisessä tiedekunnassa ja toimi hiihdon maailmanmestaruuskilpailuissa Lahdessa vuonna 1989 kisatyttöjen päällikkönä. Vuonna 1987 Pennanen antoi liikuntavinkkejä Kolmoskanavan Tänään, tässä ja nyt -päivittäismakasiinissa, pari vuotta myöhemmin Yle TV2:ssa ja 1990-luvun lopussa hänellä oli oma aamujumppatuokio MTV:n aamuohjelmassa. 2000-luvulla hän toimi Plan International -lastenapujärjestön Suomen-toimistossa eri tehtävissä. Nykyisin hän on liikuntavastaavana Urheiluhallit Oy:n Vuosaaren toimipisteessä Helsingissä.
Donata Pennasen äidinisä oli kirjailija Jarno Pennanen.
Aiheesta muualla

HTV Fashion Parade 1985, jonka alussa Donata Pennanen tanssii ja on laulavinaan Liza Minnellin kappaleen ”New York, New York”. Marco Bjurströmin kanava, YouTube.
| --- | --- |
Auktoriteettitunnisteet: Henkilöt :  Ritva
Anssi Kela

| Anssi Kela |
| --- | --- |
 Anssi Kela esiintymässä syyskuussa 2015. Kuva: Reima Heimonen
Henkilötiedot
Syntynyt: 29. heinäkuuta 1972 (ikä 52) Kerava
Ammatti:  laulaja-lauluntekijä, muusikko, tuottaja, kirjailija, autourheilija
Puoliso:  Sanna Pinola (vih. 2022)
Muusikko
Laulukielet:  suomi, englanti
Aktiivisena:  1986–
Tyylilajit:  suomirock, folkrock, poprock, pop
Soittimet:  laulu, kitara, basso, rummut, kosketinsoittimet, huuliharppu, saksofoni
Yhtyeet:   Artistit Auttavat Aasiaa–2005  Beltrose  Ile Kallio & Vierailevat Solistit  Pekka ja Susi  The Hulatones  The Wolf-O-Nauts  Tres Cojones 
Levy-yhtiöt:   BMG / Sony Music (2000–2010)  Live Nation (2012–2014) The Fried Music / EMI Capitol (2014–2020)  Kaiku Recordings (2020–) 
Aiheesta muualla
Kotisivut
  [ Muokkaa Wikidatassa ] [ ohje ]  
Anssi Matias Kela (s. 29. heinäkuuta 1972 Kerava) on suomalainen laulaja-lauluntekijä, muusikko, tuottaja, kirjailija ja entinen autourheilija.
Kela nousi ensimmäisen kerran julkisuuteen Pekka ja Susi -yhtyeessä, joka voitti Rock SM -kilpailun vuonna 1993. Yhtye hajosi vuosikymmenen lopussa, jonka jälkeen Kela siirtyi soolouralle. Hän on sittemmin julkaissut seitsemän sooloalbumia, joista monet ovat myyneet kultaa ja platinaa. Kelan debyyttialbumi Nummela on yksi Suomen myydyimpiä kotimaisia albumeja. Uransa aikana Kela on myös säveltänyt ja sanoittanut kappaleita muille artisteille, toiminut sessiomuusikkona ja tuottajana sekä soittanut useissa eri kokoonpanoissa. Hänet on palkittu viidellä Emma-palkinnolla, muun muassa vuonna 2019 Erikois-Emmalla.
Musiikkiuransa ohella Kela on myös ansioitunut autourheilija ja kirjailija. Hän kilpaili neljä vuotta Formula 3 -luokan SM-sarjassa ja ajoi neljään osakilpailuvoittoon. Kirjailijana hän on julkaissut nuottikirjan, romaanin sekä muistelmateoksen.
Tausta

Anssi Kela syntyi 29. heinäkuuta 1972 Keravalla. Molemmat hänen vanhempansa olivat ammatiltaan muusikoita; Juha Kela soitti koskettimia Pro Fide -yhtyeessä, kun taas Pirkko Kela työskenteli kanttorina. Anssilla on myös kaksi siskoa ja veli Ville Kela. Anssin kaksi ensimmäistä elinvuotta Kelat asuivat Helsingin Oulunkylässä. Sieltä perhe muutti Kauniaisiin.
Kuusivuotiaana Anssi Kela aloitti viulunsoiton, jonka hän vaihtoi selloon vuotta myöhemmin. Kymmenvuotiaana Kela näki televisiosta, kun Keke Rosberg voitti Formula 1 -maailmanmestaruuden, minkä seurauksena hän kiinnostui autourheilijan urasta. Vuonna 1984 Kelat muuttivat Vihdin kirkonkylälle. Vuotta myöhemmin Anssi ilmoitti isälleen haluavansa vaihtaa sellonsoiton bassoon. Juha Kela lupasi viedä poikansa Pro Fiden harjoitustiloihin kokeilemaan bassonsoittoa, mutta ennen kuin näin ehti tapahtua hän kuoli auto-onnettomuudessa 3. toukokuuta 1985. Tämän jälkeen Anssi Kela ”vannoi nuoren pojan vakavuudella” opettelevansa soittamaan bassoa. Myöhemmin hän opiskeli vajaan lukuvuoden verran bassonsoittoa Oulunkylän Pop & Jazz konservatoriossa.
Kela suoritti siviilipalveluksen.